Sæþór Örn Ásmundsson bar sigur úr býtum í hönnunarsamkeppni um jafnlaunamerki sem efnt var til af aðgerðahópi stjórnvalda og aðila vinnumarkaðarins og Hönnunarmiðstöðvar Íslands . Alls bárust 156 tillögur sem er met í sambærilegum keppnum sem Hönnunarmiðstöð Íslands hefur komið að . Eygló Harðardóttir , félags - og húsnæðismálaráðherra , tilkynnti nafn sigurvegarans og vinningstillöguna í dag í hádegishléi norrænnar ráðstefnu um jafnlaunamál og jafnrétti á vinnumarkaði á Hótel Hilton Nordica . Jafnlaunamerkið verður veitt fyrirtækjum og stofnunum sem hljóta vottun um launajafnrétti kynja samkvæmt nýjum jafnlaunastaðli . Í umsögn dómnefndar segir að vinningstilllaga Sæþórs Arnar sameini þá þætti sem endurspegli inntak jafnlaunastaðalsins . „ Í merkinu má sjá mynd sem sýnir skífurit , stimpil , rúnir og brosandi andlit tveggja ólíkra einstaklinga . Í lögun minnir merkið á mynt eða pening og gefur þannig til kynna að einstaklingarnir sem þar sjást séu metnir jafnir að verðleikum . Merkið býður upp á alþjóðlega notkun , er einstakt og lýsandi fyrir verkefnið , “ segir í umsögninni . Samstarf um fræðslu og ráðgjöf við innleiðingu jafnlaunastaðals Jafnlaunastaðallinn ÍST 85 : 2012 er afurð áralangs samstarfs heildarsamtaka launafólks , atvinnurekenda og stjórnvalda , sem í dag undirrituðu samstarfsyfirlýsingu umfræðslu og ráðgjöf við innleiðingu hans . Markmiðið með innleiðingu jafnlaunastaðals er að auka gagnsæi og gæði launaákvarðana svo sömu kjör fylgi jafnverðmætum störfum . Staðallinn er byggður upp eins og alþjóðlegir stjórnunarstaðlar og fyrirtæki og stofnanir sem vilja nýta hann þurfa að uppfylla kröfur staðalsins og hljóta sérstaka vottun geri þau það . Fjármála - og efnahagsráðuneytið hefur leitt tilraunaverkefni um innleiðingu jafnlaunastaðals hjá 11 stofnunum ríkisins , 2 sveitafélögum og 8 einkafyrirtækjum . Vonast er til að fyrstu stofnanirnar og fyrirtækin geti fengið úttekt og vottun á jafnlaunakerfi sínu á vormánuðum ársins 2015 . Dómnefndvegna hönnunarsamkeppninnar skipuðu : Benendikt Þór Valsson , Sambandi íslenskra sveitafélaga , og Guðný Einarsdóttir , sérfræðingur í fjármálaráðuneytinu , bæði tilnefnd af aðgerðahópi stjórnvalda og samtaka aðila vinnumarkaðarins um launajafnrétti , Birna Geirfinnsdóttir , fagstjóri í grafískri hönnun í LHÍ , Örn Smári Gíslason , grafískur hönnuður , og Sóley Stefánsdóttir , grafískur hönnuður , öll tilnefnd af Hönnunarmiðstöð Íslands . Sæþór Örn Ásmundssonlærði videografík í IED í Mílano . Hannrekur , ásamt konu sinni , lítið hönnunarstúdíó undir nafninu Vinnustofan í gamla Álfheimakjarnanum í Reykjavík . Sæþór segist hafa unnið merkið svolítið eins og málverk með mjög litlum „ línukvóta “ . „ Merkið er smekkfullt af myndmáli , í grunninn er því skipt í 2 jafna helminga af karli og konu , brosandi út að eyrum . Einnig hefur merkið skírskotun í 10 krónu mynt , rúnir og stimpil “ segir Sæþór Örn Ásmundsson , sem hlaut eina milljón króna í verðlaun .